Scol Arubano Multilingual

Scol Arubano Multilingual (SAM) ta un sistema di scol basico nobo, diseña pa Aruba su situacion di idioma cu un enfoke riba multilingualismo. SAM lo mester reemplasa e scol tradicional, cu ta basa riba Hulandes como idioma di instruccion.

Papiamento ta un idioma oficial na Aruba desde 2003. Corsou a oficialisa Papiamento como idioma na 2007Papiaments officieel erkend, pero na 1986 caba a introduci Papiamento den curiculo escolar. 

E introduccion di SAM a cuminsa na 2009 na dos kleuterschool. Desde 2012 e sistema ta funciona na algun scol basico piloto na Aruba. 

 Causa 
Den SAM e idioma di duna les ("idioma di instruccion") ta Papiamento, ya cu esey ta e lenga materno di gran mayoria (70%) di alumno riba e isla.Fundacion Lanta Papiamento (PARTI 2); Consecuencia di Enseñansa na Hulandes ta negativo pa Aruba, Bondia.com (23 juni 2021) Papiamento ta tambe e di dos idioma pa hopi alumno inmigrante. Den e scol multilingual e mucha ta siña Papiamento, Hulandes, Ingles y Spaño, desde kleuter caba. E mucha ta siña lesa y skirbi na Papiamento den klas 1. Lesamento ta mas cu decifra letter; e mucha mester compronde loke e ta lesa. Den klas 2 e ta siña lesa Hulandes tambe ora e tin sosten di e vocabulario di Hulandes cu el a siña mientrastanto. Y despues lo sigui tambe Ingles y Spaño. Un punto ta cu e mucha lo siña idioma stranhero, no como si fuera e ta un idioma conoci p’e, sino via un didactica special di familiarisacion pa siñamento di idioma stranhero.

 Structura 
Den e sistema aki, e idioma di instruccion pa muchanan di edad di kleuter te cu klas cuater ta Papiamento. 

Den prome klas studiantenan ta siña lesa y skirbi na Papiamento. For di klas dos nan ta cuminsa siña e equivalente Hulandes di e palabranan cu nan a siña caba na Papiamento. For di klas tres, Ingles ta bin acerca y for di klas cuater, Spaño ta bin acerca den mesun manera cu Hulandes. 

For di klas cinco e idioma di instruccion ta bira Hulandes Proyecto scol multilingual, Gobierno di Aruba.

 Futuro 
A cuminsa implementa SAM na aña 2018 – 2019 den scolman piloto, unda tur klas di scol preparatorio te cu klas 6 di scol primario, ta forma parti di e programa multilingual. E introduccion y ancramento di e sistema aki na scolnan basico rond di Aruba plania pa caba na 2029Nationaal Onderwijsbeleid Aruba 2030, Departamento di Enseñansa Aruba (maart 2019).  

Na comienso di 2024 minister di Enseñansa di Aruba, Endy Croes, a anuncia cu desde aña escolar 2024-2025, e alumnonan di klas 1 di scol basico lo siña lesa y skirbi na Papiamento. Lo duna Hulandes como materia y acopla na loke e mucha por den Papiamento.Entrante augustus 2024, alumnonan di klas 1 lo siña lesa y scirbi na Papiamento!, NoticiaCla (28 di maart 2024)


Category:Scolnan na Aruba